מגדל לייטהאוס

מגדל לייטהאוס (המכונה גם YBOX או מגדל הזהב) הוא גורד שחקים הממוקם בשכונת פארק הים בבת ים. בנייתו הושלמה בשנת 2020. גובהו 163.69 מטרים והוא כולל 49 קומות: קומת לובי כפולה הכוללת קומת גלריה, 46 קומות מגורים ובהן 194 דירות, קומת יציע וקומה טכנית בראש המבנה. בסך הכול כולל המגדל 225 יחידות דיור. המגדל מצופה חיפוי זהוב אשר יוצר השתקפות בולטת, וכל דירה בו משקיפה לים, הנמצא במרחק של כ-500 מטרים. מגדל לייטהאוס הוא השני בגובהו בבת ים (אחרי מגדל עדן הסמוך, הגבוה ממנו ב־4.75 מטרים), וה-21 בגובהו בישראל. בסמוך לו נבנה גם מגדל Vision. ראו גם גורדי שחקים בישראל קישורים חיצוניים אתר האינטרנט הרשמי של תדהר הערות שוליים